આ અંગે એઆરટીઓ એસ.એ. મોજણીદારે જણાવ્યું હતું કે આરટીઓમાં ઓનલાઈન પેમેન્ટ સિસ્ટમ લાગુ થવાના કારણે જે અગવડ અગાઉ ઊભી થતી હતી તે દૂર થઈ છે. તા.૧ થી ૩૧ ઓગસ્ટ દરમિયાન પણ અમદાવાદમાં દોઢ કરોડથી વધુ રૂપિયાનું ઓનલાઈન પેમેન્ટ જમા થયું છે, જે હવે ૧ સપ્ટેમ્બરથી ફરજિયાત થયું છે. ઓનલાઈન પેમેન્ટ થવાના કારણે નવું વાહન ખરીદનારના ડોક્્યુમેન્ટ ડીલર તરફથી એક જ દિવસમાં આરટીઓને મળે છે. પેમેન્ટ મળ્યા બાદ આરટીઓ તરફથી એક જ દિવસમાં એપ્રૂઅલ વેરિફિકેશન અને ઈન્સ્પેક્શનની પ્રક્રિયા પૂરી કરી લેવાશે. બે દિવસ વાહનનો નંબર જનરેટ થવામાં થશે. બે દિવસ આરસી બુક પ્રિન્ટ થવા માટે લાગશે. ૪ દિવસ આરસી બુક વાહનધારકને પહોંચતાં થશે.